فيها يوم دازت فيه الخطبة .. ااه .. مشى مع امو و اختو و عائلتو يخطبها .. لبس احسن ماعندو .. تريح و مشى فابهى حلة .. امو و اختو كانو فرحانات .. مافكروش لمشاعرها و ماحاولوش يخفيو و لو غير شوية من داك الحماس .. لا و بكل وقاحة دعاوها تمشي معاهم .. منين رفضات واجهوها بحقيقة انها هي لي اقتارحت عليه يتزوج .. و هو دابا مادار غير لي بغات هي .. و اكتفت فقط بالاختباء في مخبأها .. قريبة تسد شهراين باش هي ساجنة نفسها في دارها .. مابين البالكو و غرفة النوم .. كاتقتل راسها .. بحال شي شمعة كاتدوب بالعافية لي شاعلة فيها و مالاقياش لي يطفيها .. عارفة غايجي وقت تتقادا و ماكاينش لي غايعتقها ..